钦定古今图书集成/明伦汇编/氏族典/第134卷 > 《廖用贤尚友录》 > 秦经国
## 钦定古今图书集成/明伦汇编/氏族典/第134卷 > 《廖用贤尚友录》 > 秦经国

按《福清县志》：“经国，字嘉猷，其先五河人。器识沉毅，有
远略，袭镇东卫指挥同知。嘉靖季，倭薄城下，一再歼
之。擢守备，进参戎。所至破张琏，擒林凤，剿曾一本，灭
刘贵，大著战功。东南能水战者无逾经国。行海道中，
自浙至粤数千里，无不知其曲折。”